[{"text_idx": "#000001", "text": "Aurrera eta atzera dabiltza 1.362 km euri liburua aurkezten, aurretik BBCn eta orain Sky etxean dabilen Garazi Goia idazle eta komunikazioan aditua eta Goizalde Landabasok kazetaria. Elkarlanean sortutako lana elkarren arteko gutunen trukaketaren fruitua da. Goizalde Landabasok Londresen bizi den segurarra elkarrizketatu du TTAP aldizkariarentzat."}, {"text_idx": "#000004", "text": "Gogoratzen naiz Xabier Mendiguren editorearekin liburuaren azken xehetasunak lotzeko izan zirela egun haiek. Gaur, liburua aurkeztera etorri gara..."}, {"text_idx": "#000006", "text": "Bai, horrelako beheraldi bat... Zuk, gainera, hamaika gauza egiten dituzu. Kultur zaletasunak dituzu, bestelako ekitaldi sozialak, ama ere bazara... Zelan uztartzen duzu dena? Beti pentsatu izan dut zure egunak 24 ordu baino gehiago dituela."}, {"text_idx": "#000011", "text": "Niretzat, literatura eta sormena, batez ere, niretzako espazioa da, nire introspekziorako espazioa. Gauza asko egiten ditut eta, gehienetan, jendearen aurrean egoten naiz, aurkezpenak egiten, intentsitate handiko egunetan. Sormenak niretzako espazioa ematen dit, nire buruarentzat hausnarketa bat edo gogoetak egiteko. Eta horregatik da berezia. Ikasten dudalako nire buruari buruz, eta beste gauza batzuekiko nire ikuspuntu zintzoa jartzen dudalako. Berdin da noiz egiten dudan, baina beti behar dut sormena hor edukitzea egiten ditudan beste gauza guztiekin."}, {"text_idx": "#000014", "text": "Zure bizitza Londresen zer-nolakoa da?"}, {"text_idx": "#000023", "text": "Nik uste dut ez garela izan beharko ginatekeen bezain autokritikoak. Autokritika eta norbere buruaz barre egitea kultura britainiarrak, adibidez, oso ondo egiten du. Norbere defektuez eta akatsez barre egitea askoz naturaltasun gehiagoz egiten da han. Zerbait kulturala dela uste dut, umoristetatik hasita. Euskal Herriko umoristek lantzen duten umorea oso ezberdina da. Baina, hori lan egiteko testuinguru batera zabalduz, oso garrantzitsua da, eramaten duelako autoerrekonozimendu batera. Euskal Herrian uste dut ez dugula askotan gure buruaz ikasten, eta askotan biktimismo bat sortzen dugu. Askotan, arrazoi zilegi asko ditugu, baina horrek, askotan, ez gaitu bide onetik hobetzera eramaten."}, {"text_idx": "#000027", "text": "Eta arrotz sentitzen zara Euskal Herrian?"}, {"text_idx": "#000028", "text": "Ez. Hau izango da beti nire herria. Agian, kanpoan egoteak, arrotza sentitu baino gehiago, ohartarazi nau beste gauza batzuetaz. Euskal Herriaren eta Londresen arteko distantzia horrek ematen dit kritikotasun gehiago, eta hobetzeko nahia ere nire eguneroko bizitzan. Baina herriaren sentimendu hori oso indartsua da nire barrenean. Eta distantzia hori kudeatzeko sormena edo literatura erabiltzen dut, eta gertutasun hori presente izateko beti. Eta ez beldurra dudalako arrotza sentitzeaz, baizik eta, askotan, denok behar ditugulako bizitzan horrelako lokarri batzuk."}, {"text_idx": "#000030", "text": "Hasieran, Euskal Etxera joan nintzela gogoan dut. Lehenengo egunetan egin nuen bidaietako bat izan zen, eta banuen horrelako ideologia erromantiko bat edo Euskal Etxeak atzerrian eta zein zen Londreseko etxearen papera hizkuntzaren edo kulturaren inguruan. 2003a-edo izango zen eta orduan gauza asko nahasten ziren Euskal Etxearen inguruan nik nuen ideia erromantiko horretan. Uste nuen egongo zela gazte talde bat hizkuntzarekiko eta herriarekiko sentsibilitate handiarekin eta, nolabait, denon artean talde bat sortu eta kanpotik Euskal Herrira ekarpen txiki bat egingo genuela. Ez zen horrela, kontzeptu asko nahasten zirelako, eta ez nuen aurkitu bilatzen ari nintzen hori. Beraz, hori ez nuen erabili gailu bezala, euskal komunitate talde bat sortzeko, baina gero, bidean agertu dira euskaldunak 15 urtean, beti joan-etorrian dabiltzanak edo han geratu direnak. Eta baditut lagun batzuk han eta hori ere garrantzitsua egiten zait, batez ere orain seme-alabak ditudala, eta haiek ez izatea ni bakarrik euskararen igorlea izango dena beraientzat."}, {"text_idx": "#000032", "text": "Ez dut uste eragin gehiegirik izango duenik. Bakarrik denok pasatu ginela dezepzio sentsazio batetik apatia batera. Bi urte pasatu dira eta begira zer nahasmen, zer kaos sortu den hango Gobernuan, eta ez dut uste narratiba asko aldatu denik bi urte horietan zehar, eta orain, desilusioa da nagusi. \u201cBukatu dadila\u201d, esaten du jendeak, orain gertatu behar delako, eta ea zeintzuk diren ondorioak. Egia esateko, Londres bada, zentzu horretan, burbuila moduko bat. Ez da Erresuma Batuko hiri tipikoena, eta brexit-ak ere ez dio berdin inpaktatuko. Beraz, ikusiko dugu zer datorren."}]